**Pracovný lis k 2. téme prípravy na Svetové stretnutie rodín 2018**

**Naša každodenná láska – 2. stretnutie**

Rozhovor vo dvojici.

1. Rozprávajme sa o rozdieloch medzi nami, ktoré v našom manželstve spôsobujú konflikty. Skúsme sa na tieto rozdiely pozrieť s tým, že môj partner niektoré veci nerobí naschvál, ale jednoducho preto, že je iný. Hovorme aj o rozdieloch, vďaka ktorým sa skvele dopĺňame.

2. Skúsme sa zamyslieť a povedať svojmu partnerovi, naplnením ktorej potreby nás partner najviac poteší. Určime si priority našich potrieb. Pomocou nám môže byť otázka:

Keby som si musel vybrať len jednu potrebu (túžbu) z navrhovaných piatich, ktorá by to bola?

Keby som si musel vybrať len dve potreby (túžby), z navrhovaných piatich, ktoré by to boli?

**1. Žena potrebuje, aby ju muž miloval a s nežnosťou sa o ňu staral.**

**2. Žena potrebuje priestor na diskusiu.**

**3. Žena očakáva od muža otvorenosť a poctivosť.**

**4. Žena potrebuje, aby muž prevzal na seba zodpovednosť za finančné zaistenie rodiny.**

**5. Žena túži po tom, aby muž bol dobrým otcom, odovzdaný svojej rodine.**

**1. Muž potrebuje sexuálne naplnenie.**

**2. Muž potrebuje nájsť v žene kamarátku, spoločníka a partnera.**

**3. Muž potrebuje vedľa seba príjemnú a krásnu ženu.**

**4. Muž očakáva, že žena vytvorí príjemný domov.**

**5. Muž potrebuje od ženy pocítiť obdiv a úctu.**

**Múdra rada hovorí, že treba každú túžbu a potrebu naplniť aspoň čiastočne. Nemalo by sa stať, že niektorá ostane úplne nenaplnená.**

3. Povedzme si navzájom päť konkrétnych pozorností od manžela, manželky z hociktorého obdobia nášho manželstva, ktoré u nás vyvolali pocit šťastia.